Bla, bla, bla…kad to čujete znate da je u blizini Petrica Pričalica. Knjiga ***Petrica Pričalica* Sanje Polak** nasmijala me do suza. Uz ovako dobru knjigu na praznicima mi nikad nije bilo dosadno. Petrica priča o svemu i svačemu, a najviše o prijateljima. Najviše me nasmijalo to što sam na kraju knjige shvatila da sam i ja Petrica Pričalica. Ne, ne… ja sam Enica Pričalica.

 Ena Škoda

Knjiga ***Haj, ja sam online***, vrsne spisateljice **Melite Rundek** zaista je zanimljiva. Gizmo i Praćka su oduvijek najbolji prijatelji iako sasvim drugačiji. Tihi Gizmo i raspričani Praćka. No priča ne bi ni postojala da Majstor nije sastavio neobično računalo. Tek kada je Gizmač sjeo za računalo, spojio se na Internet i poželio tri želje, sve se promijenilo. Postoji li računalo koje može ispuniti želje? Postoji li zaista taj netko s kim se dopisuješ na računalu? Saznat ćete ako otvorite knjigu i zasurfate ovom internetskom pričom!

Što reći? Preporučujem svakome jer je meni promijenila pogled na mnoge stvari.

 Mirjam Zrnić

Preporuka za knjigu ***Zvonka Zmaj i Tri kavalira***

Spisateljica ove knjige je **Branka Primorac**. Knjiga mi se jako svidjela jer govori o zemljama i kulturama s istoka, a o njima nažalost premalo znam. Tri kavalira i hrabra Zaza suočit će se s opasnošću, strahom i sramom, nasiljem, predrasudama pa i ljubavi. Preporučujem ovu knjigu koja će vam oduzeti dah.

 Mirjam Zrnić

„Ta je čokolada za polizati prste, i moje, i mamine!

* Ne smije puno toga pojesti, nije zdravo! – upozoravala je baka koja je dovršavala drugu krišku.
* Neka jede ako mu se sviđa – hranila me mama. – Samo jednom je prvi rođendan!“ … To su rečenice iz knjige ***Čokoladne godine*** **Mladena Kopjara**. Knjiga je zanimljiva jer prati život dječaka Darka od njegova rođenja do jubilarnih deset godina. Čitajući knjigu osjećala sam se tužno jer ja se ne sjećam toliko svoga djetinjstva kao i pisac. Na puno mjesta knjiga je smješna i zato bi ju preporučila drugima da je pročitaju.

Ena Škoda